# name
La mascareta pot afectar l'aprenentatge de la llengua

# metadata.dc.description.abstract[].value
Des de l'inici de la pandèmia, molts països han establert mesures que obliguen a utilitzar mascaretes que cobreixen la boca i el nas en espais públics o en llocs de treball on hi hagi diverses persones. La lògica d'aquesta mesura és clara: si dues persones utilitzen mascareta homologada i una és portadora del SARS-CoV-2, la probabilitat de contagi es redueix més d'un 98%. Els infants menors de sis anys n'estan exclosos, però quan són a l'escola els seus mestres sí que l'han de dur posada. Quins efectes pot tenir que els mestres duguin mascareta en els aprenentatges dels infants, especialment els dels més petits? Aquesta és la pregunta que s'han fet l'investigador Alexander Chern i els seus col·laboradors, de diverses universitats i centres de recerca nord-americans. Segons acaben de publicar a la revista de l'American Academy of Otolaryngology, Head and Neck Surgery, els canvis que comporta dur mascareta en la manera de parlar poden endarrerir i dificultar l'aprenentatge de la llengua, a més d'alterar altres patrons bàsics de comportament associats a la parla. Per pal·liar aquests efectes proposen dues possibles solucions complementàries: la utilització de pantalles transparents i la implicació dels pares, atès que dins la bombolla familiar no es du mascareta.

# metadata.dc.rights[].value
(c) Edició de Premsa Periòdica Ara, 2021

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
La mascareta pot afectar l'aprenentatge de la llengua